Into the Woods

Into the Woods

## Metsään

**Into the Woods** on vuoden 1987 musikaali, joka yhdistää monen Grimmin veljesten sadun yhdeksi kokonaisuudeksi. Tarinassa seikkailee mm. Tähkäpää, Punahilkka, Jaakko ja Tuhkimo. Muita tärkeitä hahmoja ovat myös lapsettomat leipuri ja hänen vaimonsa sekä heidät kironnut vanha noita.

## Historia

Into the Woods esitettiin ensimmäistä kertaa San Diegossa Old Globe -teatterissa 4. joulukuuta vuonna 1986 ja sai ensi-iltansa Broadwaylla 5. marraskuuta 1987. Seuraavan vuoden aikana se voitti kolme Tony-palkintoa; Paras alkuperäinen soitinnus, paras teksti sekä paras musikaalin naispääosa. James Lapine ja Stephen Sondheim tunsivat vetovoimaa tuttujen satuhahmojen tarinoita ja niiden opettamia moraaleja kohtaan. Useimmat tarinoista olivat kuitenkin liian lyhyitä kokonaisen musikaalin tekoon, minkä takia he keksivät yhdistää monta juonta yhdeksi isoksi esitykseksi. Näin syntyi tarina leipurista ja tämän vaimosta. Ensimmäisen näytöksen tarkoitus oli syventyä hahmojen tekemään matkaan ja heidän toiveidensa toteutumiseen, toisen taas seurauksiin, joita heidän teoistaan koitui.

Esityksestä kuvattiin virallinen versio, joka julkaistiin DVD:llä vuonna 1991. Disney teki musikaalista myös oman elokuvaversionsa, joka ilmestyi vuonna 2014. Elokuva tuotti maailmanlaajuisesti yli 213 miljoonaa dollaria ja sai kolme ehdokkuutta sekä Oscar- että Golden Globe Awards gaalassa.

## Hahmot

#### Päähahmot

**Narrator, kertoja**

Tarinaa ohjaava herrasmies. Saa esityksen loppupuolella yllättävän suuren roolin.

**The Witch, Noita**

Alun perin "konnana" kuvatun noidan tarina on oikeasti paljon monimutkaisempi. Lähettäessään leipurin ja tämän vaimon matkalle hankkimaan hänelle kolme taikaesinettä hänellä on mielessään suurempikin juoni.

**Baker, Leipuri**

Ei niin sankarillinen tarinan sankari, joka yrittää toimia itsenäisesti. Hän haluaa todistaa vaimolleen kykynsä, mutta huomaa pian, että matkasta on hankalaa selvitä yksin.

**Baker’s Wife, Leipurin vaimo**

Vaimo, joka tekisi mitä tahansa saadakseen lapsen. Lapsettomuuden aiheuttanut kirous raivostuttaa, eikä aviomiehen yhteistyöhaluttomuus auta yhtään. Lopulta hänen itsepäisyytensä auttaa saamaan aikaan muutoksen hänen ja leipurinsa välillä.

**Cinderella, Tuhkimo**

Vaikka hän asuukin isänsä, pahan äitipuolensa ja kahden julman sisarpuolensa määräiltävänä, Tuhkimo on kiltti ja hyvä. Hänen ainoa toiveensa on päästä prinssin juhliin, mutta sinne päästyään ja prinssin huomion saatuaan hän ei enää tiedäkään, mitä haluaa.

**Jack, Jaakko**

Nuori, tyhmä ja epätoivoinen, parempaa elämää tavoitteleva Jaakko myy lehmänsä taikapavuista.

**Tuhkimon äitipuoli**

Ahne, itsekäs ja ilkeä, Tuhkimon Äitipuoli haluaa parasta vain itselleen ja kahdelle tyttärelleen.

**Florinda and Lucinda**

Tuhkimon ilkeät sisarpuolet.

**Tuhkimon isä**

Ei tekemisissä perheensä kanssa mutta vaaraton ja hyväluontoinen.

**Tuhkimon äiti**

Vaikka hän onkin kuollut, Tuhkimon äiti on edelleen keskeisessä asemassa antamassa hyödyllisiä neuvoja ja auttamaan Tuhkimoa pääsemään prinssin juhlaan.

**Little Red Riding Hood, Punahilkka**

Ärsyttävä, hemmoteltu pikkutyttö. Punahilkka joutuu matkaamaan nuoruudesta ja viattomuudesta aikuisuuteen ja vastuuseen pelottavan metsän läpi.

**Mysterious Man, Salaperäinen Mies**

Metsässä vaeltava Salaperäinen Mies on täynnä arvoituksia ja salaisuuksia.

**The Wolf, Iso Paha Susi**

Himoinen, nälkäinen olento. Susi edustaa paljon muutakin kuin vain vaarallista eläintä metsässä.

**Isoäiti**

Katkera ja kostonhimoinen, Punahilkan kiihkeä, villi ja veitsiä heilutteleva isoäiti.

**Rapunzel, Tähkäpää**

Noidan kaappaama ja kasvattama Tähkäpää varttui suljettussa tornissa metsän keskellä. Vaikka hän pakenee aloittaakseen uuden elämän, hän kamppailee säilyttääkseen järkensä ahdistavan kasvatuksensa jälkeen uudessa maailmassa.

**Tuhkimon prinssi**

Vaikka Tuhkimon prinssi on viehättävä, komea ja näennäisesti täydellinen, hänen mielestään hänen kuninkaallinen verensä antaa hänelle oikeuden ottaa ja omistaa mitä tahansa- ja ketä tahansa.

**Tähkäpään prinssi**

Viettelevä ja mahtipontinen kuten veljensä Tuhkimon prinssi. Hän yrittää parhaansa mukaan auttaa, kun Tähkäpää alkaa menettää otettaan todellisuudesta.

**Steward**

Itsenäinen ja töykeä kuninkaallisen perheen palvelija.

**Jättiläinen**

Äänekäs, vihainen ja erittäin suuri.

**Lumikki ja Prinsessa Ruusunen**

Tytöt, jotka kiinnittävät kahden prinssin huomion.

## Synopsis

### Ensimmäinen näytös

Kertoja esittelee neljä hahmoa: Tuhkimo, joka haluaa osallistua prinssin juhlaan; Jaakko, joka toivoo, että hänen lehmänsä antaisi maitoa; leipuri ja hänen vaimonsa, jotka haluavat lapsen; sekä Punahilkka, joka haluaa leipää isoäidilleen tuodakseen.

Leipurin naapurissa asuu ruma, vanha noita. Eräänä päivänä hän poikkeaa heidän kotiinsa ja paljastaa, että pariskunta on hedelmätön hänen langettaman kirouksensa takia. Kirouksen syy oli leipurin isä, joka oli häneltä aikoinaan varastanut vihanneksia sekä maagiset taikapavut. Papujen katoaminen oli saanut noidan äidin vihaiseksi, muuttaen tämän rumaksi taiallaan. Maksuksi noita vei leipurin isän lapsen, Tuhkimon. Hän selittää, että kirous puretaan, jos hänelle tuodaan kolmessa päivässä neljä ainesosaa - "lehmä valkoinen kuin maito, viitta punainen kuin veri, karva keltainen kuin maissi sekä kenkä puhdas kuin kulta". Näin kaikki tarinan hahmotlähtivät metsään: Jaakko myymään rakkaan lehmänsä; Tuhkimo vierailemaan äitinsä haudalla; Punahilkka isoäitiään tapaamaan; ja leipuri, joka kieltäytyi vaimonsa avusta, etsimään ainesosia ("Prologue").

Haudalle päästyään Tuhkimo saa juhlapuvun ja kultaiset kengät äitinsä hengeltä ("Cinderella at the Grave"). Punahilkka tapaa nälkäisen, juonittelevan suden, joka suostuttelee hänet kävelemään pitkin pidempää polkua ja ihailemaan metsän kauneutta ("Hello, Little Girl"). Leipuri ja hänen vaimonsa tapaavat Jaakon, vakuuttaen hänelle että leipurin isän vanhan takin taskusta löytyneissä pavuissa oli taikaa. Jaakko uskoo heidän tarinaansa ja vaihtaa pavut lehmään, vaikkakin surren ("I Guess This Is Goodbye"). Leipurin omatunto alkaa kolkuttamaan petoksesta, mutta vaimo rauhoittelee häntä idealla, että ehkä pavuissa olikin vähän taikaa ("Maybe They're Magic").

Noita on teljennyt Tähkäpään korkeaan torniin, johon pääsee vain kiipeämällä tämän pitkiä, kultaisia hiuksia pitkin ("Our Little World"). Kauniin lauluäänen paikalle houkutama prinssi vakoilee Tähkäpäätä tornin juurelta.. Leipuri, jahtaaessaan Punahilkan punaista viitta ("Maybe They're Magic" Reprise) surmaa suden ja pelastaa Punahilkan ja hänen isoäitinsä. Tyttö palkitsee hänet viitallaan ja pohtii kokemuksiaan ("I Know Things Now"). Vihoissaan hänen poikansa typeryydestä myydä lehmä kolmen pavun tähden, Jaakon äiti heittää ne pihalle. Niistä kuitenkin kasvaa valtava varsi.

Prinssin juhlista karkaava Tuhkimo törmää kenkiä etsivään leipurin vaimoon joka piilottaa tämän prinssin miehiltä. Vaimo kyselee innostuneena juhlista, mutta Tuhkimo ei oikein osaa kertoa kokemuksistaan ("A Very Nice Prince"). Nähdessään Tuhkimon kultaiset tossut, leipurin vaimo alkaa jahtaamaan häntä takaa ja menettää ostamansa lehmän. Hahmot kertaavat oppimiaan asioitaan ja moraaleja päivän päätteeksi ("First Midnight").

Jaakko kertoo seikkailustaan kiivettyään pavunvartta pitkin jättiläisten maahan ("Giants in the Sky"). Hän antaa leipurille jättiläisiltä varastetun kullan ostaakseen takaisin lehmänsä, palaten sitten takaisin pavunvarrelle saadakseen lisää. Rahat varastaa salaperäinen mies, joka myöhemmin palauttaa lehmän takaisin leipurille. Tuhkimon ja Tähkäpään prinssit, jotka ovat veljiä, vertailevat saavuttamattomia rakkauksiaan ("Agony"). Leipurin vaimo kuulee heidän puheensa kultahiuksisesta tytöstä ja huijaa Tähkäpäätä, varastaen palan hänen hiuksistaan.

Prinssin juhlien toisena yönä leipurin vaimo ei taaskaan onnistu saamaan Tuhkimon kenkiä itselleen. Leipuri myöntää, että heidän on työskenneltävä yhdessä ("It Takes Two"). Jaakko saapuu takaisin maan kamaralle kanan kanssa, joka munii kultaisia munia, mutta hänen lehmänsä makaa jo kuolleena keskiyön saapuessa ("Second Midnight"). Noita huomaa prinssin vierailut tornissa ja vaatii Tähkäpäätä pysymään hänen kanssaan ("Stay with Me"). Tähkäpään kieltäytyessa noita leikkaa hänen hiuksensa pois ja karkottaa hänet. Salaperäinen mies tekee leipurin kanssa uusia lehmäkauppoja, antaen tälle lisää rahaa. Jaakko tapaa Punahilkan, jolla on nyt päällään sudennahkainen viitta ja veitsi. Tyttö pakottaa hänet palaamaan jättiläisen kotiin hakemaan jättiläisen harppua.

Tuhkimo, joka alkaa jo väsyä juhlista karkaamiseen, päättää jättää prinssille vihjeen linnan portaille ("On the Steps of the Palace"). Samalla hän tekee vaitokaupan leipurin vaimon kanssa toisesta kengästään. Leipuri saapuu toisen lehmän kanssa; heillä on nyt kaikki neljä tuotetta. Kuuluu suuri meteli ja Jaakon äiti ilmoittaa kuolleen jättiläisen makaavan takapihallaan. Jaakko palaa taikaharpun kanssa. Noita huomaa, että uusi lehmä on hyödytön ja herättää eloon Jaakon vanhan lehmän. Jotta lehmästä saataisiin tarvittava maito, täytyy sille syöttää leipurin perheen keräämät ainekset, Maitoa ei kuitenkaan tule, koska noita oli jo aiemmin koskenut Tähkäpään hiuksiin, tehden niistä hyödyttömät. Salaperäinen mies rientää taas apuun, tarjoten karvoja maissintähkästä. Lehmä syö ainesosat ja tuottaa juoman, jonka noita juo. Noita paljastaa salaperäisen miehen olleen leipurin isä, jolloin kirous murtui, salaperäinen mies kuoli ja noita sai takaisin nuoruutensa ja kauneutensa.

Tuhkimon prinssi etsii tyttöä, jonka jalka sopisi kenkään. Tuhkimon epätoivoiset sisarpuolet joutuvat leikkaamaan pois osan jaloistaan jotta kenkä sopisi heille ("Careful My Toe"). Petos ei kuitenkaan toimi, joten Tuhkimo saa mahdollisuuden todistaa kengän mahtuvan hänen jalkaansa. Näin hänstä tulee prinssin morsian. Tähkäpää synnyttää kaksoset ja tämän prinssi löytää hänet metsästä. Noita yrittää kostaa ja saada tytön takaisin itselleen, mutta hänen voimansa ovat kadonneet vastineeksi hänen nuoruudestaan ja kauneudestaan. Tuhkimon häissä hänen sisarpuolensa sokaistuvat, kun linnut hyökkäävät heidän kimppuunsa. Viimein raskaana oleva leipurin vaimo kiittää Tuhkimon avusta ("So Happy" Prelude). Onnitellen itseään "onnellisista lopuistaan" hahmot eivät huomaa toisen pavunvarren alkavan kasvaa.

### Toinen näytös

Kertoja jatkaa toisessa näytöksessä: "Olipa kerran... myöhemmin." Kaikilla on edelleen toiveita – leipuri ja hänen vaimonsa kohtaavat uusia turhautumisia lapsensa kanssa, vastarikas Jack kaipaa valtakuntaa taivaalla, Tuhkimo on kyllästynyt elämäänsä palatsissa ("So Happy") – mutta kaikki ovat silti suhteellisen tyytyväisiä.

Suuressa tapaturmassa jättiläisen jalka tuhoaa noidan puutarhan ja vaurioittaa leipurin kotia. Leipuri matkustaa palatsiin, mutta prinssin taloudenhoitaja ja Jaakon äiti eivät huomioi hänen varoitustaan. Palattuaan kotiin hän löytää Punahilkan matkalla isoäitinsä luo, jolloin hän ja hänen vaimonsa lähtevät saattamaan häntä. Jaakko päättää tappaa uuden jättiläisen ja Tuhkimo lähtee takaisin äitinsä haudalle. Kaikki palaavat metsään, mutta huomaavat nyt, että sää on pahaenteisempi ("Into the Woods" Reprise).

Järkensä menettänyt Tähkäpää pakenee myös metsään. Hänen prinssinsä seuraa perässä ja tapaa veljensä, jonka kanssa he keskustelevat uusista tunteistaan kahdelle uudelle naiselle, Lumikille ja Prinsessa Ruususelle. ("Agony" Reprise).

Leipuri, hänen vaimonsa ja Punahilkka löytävät Tuhkimon perheen ja taloudenhoitajan, jotka paljastavat, että jättiläinen valtasi linnan. Noita tuo uutisen, että jättiläinen tuhosi myös kylän ja leipurin talon. Jättiläinen – Jaakon tappaman jättiläisen leski – ilmestyy ja kostaa. Uhriksi hänelle ryhmä tarjoaa kertojan, joka tapetaan. Jaakon äiti puolustaa poikaansa ja suututtaa jättiläisen. Taloudenhoitajan yrittäessä hiljentää naista hän vahingossa tappaa hänet. Kun jättiläinen lähtee etsimään Jaakkoa, Tähkäpää joutuu tämän tallaamaksi ("Witch's Lament").

Kuninkaallinen perhe pakenee huolimatta leipurin anomuksista jäädä taistelemaan. Noita vannoo löytävänsä Jaakon ja antavansa hänet jättiläiselle, josta huolestuneena leipuri ja hänen vaimonsa lähtevät löytääkseen hänet ensin. Tuhkimon prinssi viettelee leipurin vaimon ("Any Moment"). Leipuri löytää ja vakuuttaa Tuhkimon liittymään heidän joukkoonsa. Leipurin vaimo pohtii seikkailuaan ja kohtaamistaan prinssin kanssa ("Moments in the Woods"), mutta kompastuu pelästyttyään jättiläisen aiheuttamaa meteliä ja kuolee.

Leipuri, Punahilkka ja Tuhkimo odottavat leipurin vaimon paluuta, kun noita saapuu Jaakon kanssa, joka löydettiin itkemässä leipurin vaimon ruumista. Leipuri kääntyy Jaakkoa vastaan, ja nämä kaksi yhdessä Tuhkimon ja Punahilkan kanssa syyttävät toisiaan tilanteesta ("Your fault"). Voivotellessaan ryhmän kyvyttömyyttään hyväksyä omien tekojensa seurauksia, noita heittää jäljellä olevat pavut pois ja tulee uudelleenkirotuksi ("Last Midnight").

Surun murtama leipuri pakenee, mutta isänsä henki vakuuttaa hänet täyttämään velvollisuutensa huolehtia lapsestaan ("No more"). Hän palaa ja laatii suunnitelman jättiläisen tappamiseksi. Tuhkimo jää odottamaan leipurin lapsen kanssa ja prinssinsä kohdatessa syyttää häntä tämän uskottomuudesta. Prinssi väittää, ettei häntä olla kasvatettu vilpittömäksi, mistä ärsyyntyneenä Tuhkimo pyytää tätä lähtemään.

Punahilkka saa tietää, että jättiläinen on tappanut hänen isoäitinsä leipurin kertoessa Jaakolle hänen äitinsä kuolemasta. Jaakko vannoo tappavansa taloudenhoitajan, mutta leipuri saa hänet luopumaan ideasta Tuhkimon lohduttaessa Punahilkkaa. Leipuri ja Tuhkimo selittävät, että valinnoilla on seurauksia ja kaikki on yhteydessä toisiinsa ("No One Is Alone").

Ryhmä tappaa jättiläisen yhdessä ja muut hahmot – mukaan lukien nälkään kuollut kuninkaallinen perhe ja prinssit uusineen rakkaineen – palaavat jakamaan viimeisen moraalin. Selviytyjät kokoontuvat yhteen ja leipurin vaimon henki lohduttaa surevaa miestään rohkaisemalla tätä kertomaan heidän lapselleen tarinansa. Leipuri alkaa kertoa tarinaa pojalleen, kun taas noita antaa viimeisen oppitunnin: "Varo mitä sanot, lapset kuuntelevat" ("Finale").

## Musiikkinumerot

###### Ensimmäinen näytös

* Prologue: "Into the Woods" – Kertoja, Tuhkimo, Jaakko, leipuri ja hänen vaimonsa, paha äitipuoli, Florinda, Lucinda, Jaakon äiti, Punahilkka, noita sekä Tuhkimon isä
* "Cinderella at the Grave" – Kertoja, Tuhkimo ja tämän äiti
* "Hello, Little Girl" – Susi, Punahilkka
* "I Guess This Is Goodbye" – Jaakko
* "Maybe They're Magic" – Leipuri ja hänen vaimonsa
* "Our Little World" – Noita, Tähkäpää
* "Maybe They're Magic" (reprise) – Leipuri
* "I Know Things Now" – Punahilkka
* "A Very Nice Prince" – Tuhkimo, leipurin vaimo
* "First Midnight" – Kaikki
* "Giants in the Sky" – Jaakko
* "Agony" – Tuhkimon ja Tähkäpään prinssit
* "A Very Nice Prince" (reprise) – Tuhkimo, leipurin vaimo
* "It Takes Two" – Leipuri ja hänen vaimonsa
* "Second Midnight" – Noita, Tuhkimo ja tämän prinssi, Tähkäpään prinssi, paha äitipuoli, Florinda, Lucinda, isoäiti, kertoja
* "Stay with Me" – Noita, Tähkäpää
* "On the Steps of the Palace" – Tuhkimo
* "Careful My Toe" – Kertoja, Florinda, paha äitipuoli, Lucinda, Tuhkimon äiti ja isä, Tuhkimon prinssi
* "So Happy" (Prelude) – Tuhkimo ja hänen prinssinsä, leipuri ja hänen vaimonsa
* "Ever After" – Kertoja, Florinda, Lucinda, noita, tausta

###### Toinen näytös

* Prologue: "So Happy" – Kertoja, Tuhkimo, Jaakko, leipuri ja hänen vaimonsa, paha äitipuoli, Florinda, Lucinda, noita, Tuhkimon prinssi
* Prologue: "Into the Woods" (reprise) - Laipuri ja hänen vaimonsa, Jaakko, Punahilkka, Tähkäpää, Tuhkimo
* "Agony" (reprise) – Tuhkimon ja Tähkäpään prinssit
* "Lament" – Noita
* "Any Moment" – Tuhkimon prinssi, leipurin vaimo
* "Moments in the Woods" – leipurin vaimo
* "Your Fault" – Jaakko, leipuri, Punahilkka, Tuhkimo, noita
* "Last Midnight" – Leipuri, Punahilkka, Tuhkimo, noita
* "No More" – Leipuri, salaperäinen mies
* "No One Is Alone" – Leipuri, Punahilkka, Tuhkimo, Jaakko
* "Finale: Children Will Listen" - Kaikki